**DARBŲ PIRKIMO TECHNINĖ SPECIFIKACIJA**

**DĖMESIO! Galimi neatitikimai tarp šios darbų pirkimo techninės specifikacijos (toliau – Techninė specifikacija) ir pateikiamo techninio projekto/techninio darbo projekto techninių specifikacijų (toliau – TP sprendiniai). Esant tokiems neatitikimams prašome vadovautis Technine specifikacija.**

1. **PIRKIMO OBJEKTAS**
   1. Šilumos tiekimo tinklų statybos darbai. Šilumos tiekimo tinklų iki daugiabučių gyvenamųjų namų Vištyčio g. 1, J. Bretkūno g. 22 statyba;
2. **PIRKIMO OBJEKTO PRITAIKYMO SRITIS** 
   1. Sutartis reikalinga investicinės sutarties, pasirašytos tarp AB Vilniaus šilumos tinklai (toliau – Užsakovas) ir objekto statytojo, vykdymui.
   2. Pirkimas vykdomas dinaminės pirkimo sistemos pagrindu (Pirkimo Nr. 660259 -  Šilumos tiekimo tinklų įvadų statybos darbai) ir priskiriamas I kategorijai – šilumos tiekimo tinklų statyba. Neypatingieji statiniai
3. **TECHNINIAI REIKALAVIMAI, KURIUOS TURI ATITIKTI PERKAMI DARBAI** 
   1. Pagal pateikiamus TP sprendinius:

* techninio projekto „Karaliaučiaus g. atkarpos nuo L. Rėzos al. iki Karaliaučiaus g. 33 sklypo,  
  J. Bretkūno g. atkarpos nuo Karaliaučiaus g. iki Vištyčio g., Vištyčio g. ir L. Rėzos al. atkarpos nuo Karaliaučiaus g. sklype (unikalus Nr. 4400-3057-6815) Vilniaus mieste, statybos projektas. I etapas“ šilumos tiekimo projekto dalį;

ir

* techninio projekto „Daugiabučių gyvenamųjų namų Karaliaučiaus g. 25, 27, Vilniuje, statybos projektas“ šilumos tiekimo projekto dalį;

Rangovas privalo:

* + 1. per mėnesį nuo sutarties pasirašymo suderinti su Užsakovu darbų vykdymo grafiką.
    2. parengti šilumos tiekimo tinklų statybos darbo projektą, pagal Sutarties BD 8 dalyje nurodytas sąlygas ir reikalavimus;
    3. tiekti statybai visas reikalingas medžiagas. Rangovas negali siūlyti darbų atlikimui reikalingų medžiagų (įskaitant jų sudedamąsias dalis) ar paslaugų, jei medžiagų (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
    4. **užtikrinti suvirinimo darbų priežiūrą;**
    5. pastatyti užsakytus šilumos tiekimo tinklus **(be dangų atstatymo).** Darbų atlikimo etapai ir terminai (tikslinama atsižvelgiant į darbų fronto perdavimą):
* nuo Karaliaučiaus g. esančio prisijungimo taško 1.1 iki S10 iki 2023-10-15;
* nuo L. Zauerveino g. esančio prisijungimo taško 1.6. iki S8 iki 2023-10-15;
* nuo Karaliaučiaus g. esančio S-1 iki S8; Karaliaučiaus g. esančio taško 1.7.; Vištyčio g. esančių taškų 1.1.; 1.7 iki 2023-11-15;
* pastatyti įvadus iki projektuojamų šilumos punktų Nr. 1; Nr. 2; Nr. 3; Nr. 4 iki 2023-11-15;
* nuo S10 iki S1 iki 2023-12-01.
  + 1. parengti šilumos tiekimo tinklų statybos dokumentus pagal Techninės specifikacijos 3.1.54. ir 3.1.55. punktų reikalavimus;
    2. techninę dokumentaciją Užsakovui pateikti iki 2024-06-30.
    3. Jeigu apibūdinant objektą TP ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „arba lygiavertis“.
    4. Jeigu apibūdinant objektą TP ar kituose pirkimo dokumentuose ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Tiekėjo turi būti suprantamas kaip nurodytas „arba lygiavertis“.
    5. Darbų metu susidariusias atliekas Rangovas privalo tvarkyti vadovaudamasis Lietuvos Respublikos bei Užsakovo vidinių teisės aktų reikalavimais, reglamentuojančiais atliekų tvarkymą (aktualiomis redakcijomis):
* https://www.chc.lt/data/public/uploads/2022/01/isakymas-del-raat-apraso.pdf;
* <https://e-seimas.lrs.lt/portal/legalAct/lt/TAD/TAIS.84302/asr>;
* <https://e-seimas.lrs.lt/portal/legalAct/lt/TAD/TAIS.59267/asr>.
  + 1. Susidariusias atliekas Rangovas privalo atiduoti įmonei, turinčiai teisę tvarkyti tokio tipo atliekas, ir pateikti Užsakovui įrodantį dokumentą, kuriame būtų nurodyti atiduotų atliekų kodai, kiekiai bei atliekų tvarkymo įmonė, kuriai atliekos buvo perduotos sutvarkymui.
    2. Laikytis teisės aktų reikalavimų (aktualios redakcijos). Jei projekte nurodytas teisės aktas, toks nurodymas tiekėjo turi būti suprantamas kaip nurodytas „(aktuali redakcija)“.
    3. Iki Darbų pradžios gauti visus Darbų vykdymui reikiamus leidimus (išskyrus Statybos leidimą, kurį pateiks Užsakovas iki darbų pradžios).
    4. **REIKALAVIMAI DARBO PROJEKTUI:**
    5. Darbo projektas turi būti parengtas vadovaujantis:
* pateikiama techninio projekto dalimi;
* vadovaujantis STR 1.04.04:2017 „Statinio projektavimas, projekto ekspertizė“ p. 57 darbo projektui turi pritarti projekto vadovas;
* STR 1.04.04:2017 „Statinio projektavimas, projekto ekspertizė“ nurodytais reikalavimais darbo projekto rengimo apimčiai ir turiniui.
  + 1. Minimali darbo projekto sudėtis:
* antraštinis lapas;
* darbo projekto sudėtis;
* aiškinamasis raštas;
* sąnaudų žiniaraščiai;
* darbo brėžiniai.
  + 1. Darbo projekto sprendiniai turi atitikti TP sprendinius ir Techninę specifikaciją.
    2. **TECHNINIAI REIKALAVIMAI VAMDŽIAMS:**
* **Rangovo** tiekiamos medžiagos: plieniniai vamzdžiai (pramoniniu būdu izoliuoti, jų sudedamosios dalys (movos, jungtys, intarpai) bei įrenginiai (uždaromoji armatūra ir fasoninės dalys) turi atitikti nurodytus standartus arba jiems **lygiaverčius**:

|  |  |
| --- | --- |
| LST EN 253:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinė vamzdžių sąranka iš įvadinio plieninio vamzdžio, poliuretaninės šiluminės izoliacijos ir polietileninio apvalkalo |
| LST EN 448:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės jungiamųjų detalių sąrankos iš plieninių įvadinių vamzdžių, poliuretaninės šiluminės izoliacijos ir polietileninio apvalkalo |
| LST EN 488:2019 | Centralizuoto šilumos tiekimo vamzdžiai. Neardomai izoliuoto vieno vamzdžio sistemos, skirtos bekanaliams karšto vandens tinklams. Gamyklinės plieniniams įvadiniams vamzdžiams skirtos plieninių sklendžių sąrankos su poliuretanine šilumine izoliacija ir polietileniniu apvalkalu |
| LST EN 489:2019 | Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. 1 dalis. Karšto vandens tinklų jungčių apvalkalai ir šiluminė izoliacija pagal EN 13941-1 |
| LST EN 14419:2019 | Centralizuoto šilumos tiekimo vamzdžiai. Neardomai izoliuotų vieno ir dviejų vamzdžių sistemos, skirtos požeminiams karšto vandens tinklams. Stebėjimo sistemos |
| LST EN 13941-1:2019+A1:2022 | Centralizuoto šilumos tiekimo vamzdžiai. Izoliuotų sujungtų atskirų ir sudvejintų vamzdžių sistemų, skirtų bekanaliams karšto vandens tinklams, projektavimas ir įrengimas. 1 dalis. Projektavimas |
| LST EN 13941-2:2019+A1:2022 | Centralizuoto šilumos tiekimo vamzdžiai. Izoliuotų sujungtų atskirų ir sudvejintų vamzdžių sistemų, skirtų bekanaliams karšto vandens tinklams, projektavimas ir įrengimas. 2 dalis. Įrengimas |
| LST EN 10216-1-2014 | Besiūliai plieno vamzdžiai, tinkami naudoti esant slėgiui. Techninės tiekimo sąlygos. 1 dalis. Kambario temperatūroje nurodytų savybių nelegiruotojo ir legiruotojo plieno vamzdžiai, suvirinti elektra. |
| LST EN 10216-2:2013+A1:2020 | Besiūliai plieno vamzdžiai, tinkami naudoti esant slėgiui. Techninės tiekimo sąlygos. 2 dalis. Kambario temperatūroje nurodytų savybių nelegiruotojo ir legiruotojo plieno vamzdžiai, suvirinti elektra. |
| LST EN 10217-1-2019 | Suvirintieji plieniniai slėginiai vamzdžiai. Techninės tiekimo sąlygos. 1 dalis. Elektra suvirinti ir po fliusu suvirinti nelegiruoto plieno vamzdžiai, turintys nurodytas savybes kambario temperatūroje |
| LST EN 10217-2-2019 | Suvirintieji plieniniai slėginiai vamzdžiai. Techninės tiekimo sąlygos. 2 dalis. Elektra suvirinti nelegiruoto ir legiruoto plieno vamzdžiai, turintys nurodytas savybes aukštoje temperatūroje |
| LST EN 10217-3-2019 | Suvirintieji plieniniai slėginiai vamzdžiai. Techninės tiekimo sąlygos. 3 dalis. Elektra suvirinti ir po fliusu suvirinti smulkiagrūdžio plieno vamzdžiai, turintys nurodytas savybes kambario, aukštoje ir žemoje temperatūroje |
| LST EN 10217-4-2019 | Suvirintieji plieniniai slėginiai vamzdžiai. Techninės tiekimo sąlygos. 4 dalis. Elektra suvirinti nelegiruoto plieno vamzdžiai, turintys nurodytas savybes žemoje temperatūroje |
| LST EN 10217-5-2019 | Suvirintieji plieniniai slėginiai vamzdžiai. Techninės tiekimo sąlygos. 5 dalis. Po fliusu suvirinti nelegiruotojo ir legiruotojo plieno vamzdžiai, turintys nurodytas savybes aukštoje temperatūroje |
| LST EN 10217-6-2019 | Suvirintieji plieniniai slėginiai vamzdžiai. Techninės tiekimo sąlygos. 6 dalis. Po fliusu suvirinti nelegiruotojo plieno vamzdžiai, turintys nurodytas savybes žemoje temperatūroje |

* + 1. Plieniniai vamzdžiai turi atitikti techninius reikalavimus, nurodytus LST EN 10217-2:2019 ir LST EN 10217-5:2019 arba lygiaverčiuose standartuose suvirinamiems arba pagal LST EN 10216-2:2019 arba lygiavertį standartą besiūliams slėginiams vamzdžiams. Plieninių vamzdžių medžiaga turi būti plienas, kurio cheminė sudėtis bei mechaninės savybės turi atitikti P235GH arba lygiavertės markės. Plienas ramaus stingimo.
    2. Šilumos tiekimo tinklų sklendėms (pramoniniu būdu izoliuotoms) naudojamas plienas turi atitikti vamzdžiams naudojamą plieną. Sklendžių nominalus slėgis PN 1,6 MPa, darbinė temperatūra Td iki 120°C.
    3. Pramoniniu būdu neardomos izoliuotos vamzdynų sistemos numatomas minimalus tarnavimo ilgaamžiškumas – ne mažiau 30 metų.
    4. Gaminiai, izoliuoti pramoniniu būdu, už zonos, rezervuotos apvalkalo jungtims ribų, turi turėti sekančius identifikavimo ženklinimus kiekvieno atskiro apvalkalinio vamzdžio išorėje:
* gamintojo pavadinimas ir/arba gamintojo ženklas;
* plieninio vamzdžio nominalus skersmuo ir nominalus sienelės storis;
* plieno techninės charakteristikos ir markė;
* CEN standarto numeris;
* pagaminimo metai ir savaitė;
* partijos numeris.
  + 1. Rangovas, iki darbų pradžios, naudojamoms medžiagoms turi pateikti sertifikatus, kokybės atitikties deklaracijas, kurie patvirtina techninių reikalavimų atitikimą. Prieš naudojant, **Rangovas** turi pateikti **Užsakovui** identifikacijai bei įvadinei kontrolei.
    2. **Rangovas**, prieš darbų pradžią, su Užsakovu turi suderinti numatomų naudoti medžiagų tipus, markes ir kiekius.
    3. Pramoniniu būdu izoliuoto vamzdžio šilumos laidumo koeficientas turi būti ne daugiau kaip  
       0,029 W/mK.
    4. **REIKALAVIMAI ŠILUMOS TINKLŲ STATYBAI:**
    5. **Bendrieji reikalavimai šilumos tiekimo tinklų statybai:**
    6. Techninio projekto techninėse specifikacijose ir darbo projekto brėžiniuose statybos vadovas pažymi žyma „Taip pastatyta“.
    7. Leidimas žemės darbams įforminamas ir dangų ardymas/atstatymas atliekamas vadovaujantis STR 1.06.01:2016 „Statybos darbai. Statinio statybos priežiūra“ ir Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštelėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu.
    8. Rangovas, prieš darbų pradžią, turi suderinti perteklinio grunto išvežimo iš objekto poreikį ir apimtis su statytojo atstovu ir/arba Užsakovo techninės priežiūros vadovu ir, esant poreikiui išvežti gruntą. Rangovas atsako už grunto išvežimą.
    9. TP sprendinių pakeitimai vykdomi vadovaujantis STR 1.04.04:2017 „Statinio projektavimas, projekto ekspertizė“.
    10. Gaminius, medžiagas, įrenginius naudoti pagal Užsakovo pateiktų TP sprendinių, Techninės specifikacijos ir statybos normatyvinių dokumentų reikalavimus. Gaminiai ir medžiagos turi būti sertifikuoti.
    11. Vykdant statybos darbus būtina išsaugoti paviršinį dirvožemį, nesandėliuoti statybinių medžiagų, grunto ir/ar nestatyti technikos arčiau kaip 4,5 m nuo medžių lajų krašto, saugoti vejas, nelaikyti degalų bei tepalų arčiau kaip 15 m nuo medžių lajų krašto ir 10 m nuo krūmų.
    12. Darbo vietos organizavimas turi užtikrinti saugų darbą. Vykdant statybos darbus vadovautis „Minimaliais saugos ir sveikatos reikalavimais, organizuojant ir atliekant statybos darbus“ (Priedas Nr. 3).
    13. Prieš pradedant šilumos tiekimo tinklų statybos darbus, apie tai būtina informuoti šalia statybos vietos esančias įmones ir gyventojus. Ten kur šilumos tinklai kerta gatves, įvažiavimus į kiemus, reikia pastatyti įspėjamuosius ženklus apie atliekamus darbus. Rangovas privalo, jeigu būtina, darbų atlikimui parengti, suderinti laikino eismo organizavimo schemas ir įrengti laikinus kelio ženklus.
    14. Šilumos tiekimo tinklai statomi atviru būdu, jei nėra kitokių reikalavimų pateiktų techniniame projekte.
    15. Darbai neturi pažeisti trečiųjų asmenų interesų, t. y. turi būti užtikrinami privažiavimai prie pastatų bei saugūs praėjimai pėstiesiems.
    16. Sumontuotus šilumos tiekimo tinklus nužymėti piketais ties atšakomis, posūkiais ir tiesiose atkarpose kas 100 m.
    17. Pasikeitus techninėje specifikacijoje nurodytiems įstatymams, reglamentams, standartams bei kitiems nurodytiems dokumentams (įskaitant jų pavadinimus ar žymėjimus) Rangovas privalo vadovautis tik galiojančiais (aktualiais) teisės aktais.
    18. **Reikalavimai suvirinimo darbams: suvirinimo darbai atliekami vadovaujantis Suvirinimo darbų vykdymo tvarkos AB Vilniaus šilumos tinklai objektuose instrukcija (2 priedas).**
    19. **Reikalavimai statybos/montavimo darbams:**
    20. Nauji šilumos tinklai klojami TP sprendiniuose nurodytu būdu. Jei TP sprendiniuose būdas nenurodytas, nauji šilumos tinklai klojami atviru būdu. Pagrindą po vamzdžiais paruošti pagal aktualios redakcijos Šilumos tiekimo tinklų ir šilumos punktų įrengimo taisykles, patvirtintas Lietuvos Respublikos energetikos ministro 2011-06-17 įsakymu Nr. 1-160. Pagal šių taisyklių reikalavimus tranšėjų dugnas turi būti be akmenų, lygus, ant jo turi būti ne mažiau kaip 0,1 m storio papilto sutankinto smėlio sluoksnis. Vamzdynai tranšėjoje užpilami smėliu, o paskui iškastuoju gruntu. Tarpai tarp tranšėjos sienelių ir vamzdžių pripilami smėlio, o patys vamzdžiai užpilami ne mažiau kaip 0,1 m storio smėlio sluoksniu, kuris sutankinamas rankiniu būdu. Ant sutankinto smėlio sluoksnio turi būti uždedama įspėjamoji juosta su užrašu „ŠILUMOS TIEKIMO TINKLAI“ arba vamzdyno gamintojo juosta. Smėlis, kuriuo užpilami vamzdynai, turi atitikti reikalavimus: stambiausios dalelės turi būti ≤ 16 mm; dalelės, kurių dydis ≤0,075 mm gali sudaryti iki 9 % svorio viso užpilamo smėlio kiekio; rūgštingumo koeficientas d60/d10<1,8 %; turi būti švarus, be žalingų priemaišų; turi būti be aštriabriaunių akmenukų, trinties koeficientas turi atitikti projektinį.
    21. Sudėtingų susikirtimų su kitomis komunikacijomis vietose, vamzdynus galima kloti kanaluose, kanalus užplauti smėliu. Iškasus tranšėją, susikirtimo vietose, su elektros su elektros ir ryšių kabelių vietose, telefonine kanalizacija, įrengti šių komunikacijų tvirtinimo mazgus.
    22. Elektros, ryšio kabelių, telefoninių komunikacijų, dujotiekio apsaugos zonose žemės kasimo darbus vykdyti rankiniu būdu, stebint tas komunikacijas eksploatuojančios organizacijos atstovui (Rangovas atsakingas už komunikacijas eksploatuojančių organizacijų atstovų informavimą). Šilumos tiekimo tinklų susikirtimų su elektros kabelių vietose, kur vertikalus atstumas mažesnis už 0,5 m elektros kabeliui įrengti PVCA (arba lygiaverčio) vamzdžio įmautę d110, po 2,0 m nuo susikirtimo vietos į abi puses. Atstumą iki elektros kabelio galima sumažinti iki 0,2 m.
    23. Tranšėjos išmatavimai turi atitikti vamzdžių tiekėjo nurodymus. Kompensacijai išnaudojami posūkio kampai „L“ ir „Z“ formos konfigūracija.
    24. Sumontuotus naujus vamzdynus išplauti ir išbandyti slėgiu nurodytu techniniame projekte, bet ne mažesniu kaip 1,6 MPa.
    25. Darbų vykdymo vieta turi būti aptverta tvora su signaline juosta.
    26. **Reikalavimai geodezinei nuotraukai:**
    27. Topografiniai planai turi būti sudaromi Lietuvos koordinačių sistemoje (LKS-94);
    28. Topografiniai planai turi būti atliekami pagal šių reglamentų reikalavimus:
* GKTR 2.01.01:1999 „Požeminių tinklų ir komunikacijų geodezinių nuotraukų atlikimo tvarka“;
* GKTR 2.08.01:2000 „Statybiniai inžineriniai geodeziniai tyrinėjimai“;
* GKTR 2.11.02:2000 „Sutartiniai topografinių planų M 1:500; 1:1 000; 1:2 000 ir 1:5 000 ženklai“.
* GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“.
  + 1. Dokumentai pateikiami AutoCAD R14 - 2005 (\*.dwg; \*.dxf) arba MicroStation V8 (\*.dgn) bylų formate, laikantis sluoksnių suformavimo gerosios praktikos;
    2. Geodezinėje nuotraukoje atskiruose sluoksniuose (pagal nomenklatūrą) atvaizduojami statiniai ir inžineriniai tinklai remiantis „Integruotų geoinformacinių sistemų (InGIS) geoduomenų specifikacija“.
    3. Sutartiniai ženklai turi būti atskirti pagal temų grupes:
* geodezinis pagrindas (su koordinačių linijų sankirta LKS-94);
* reljefas;
* statiniai;
* inžineriniai tinklai (esami, naujai pastatyti, neveikiantys);
* vamzdynų viršaus altitudės charakteringuose taškuose;
* anotacijos (tekstiniai užrašai);
* atskirų inžinerinių tinklų duomenys kuriami į atskirus sluoksnius su spalviniu išskyrimu (pagal GKTR 2.11.02:2000 reikalavimus šilumos tinklas – mėlyna spalva);
* atliekama visų šilumos tinklų planinė ir vertikalinė geodezinė nuotrauka (pagal GKTR 2.01.01:1999 reikalavimus). Vertikalinėje geodezinės nuotraukos dalyje pažymimas suformuotas žemės paviršius, pastatyti šilumos tinklai, su šilumos tinklais prasilenkiančių tinklų ir komunikacijų vieta;
* topografiniuose planuose turi būti parodyti visi pastatai, pastatų grupės (su visu pastato, pastatų kontūru) į kuriuos projektuojamas ir statomas šilumos tinklų įvadas;
* techniniame projekte pažymimi visi po rekonstrukcijos neveiksiantys (plane ir profilyje) šilumos tinklai;
* topografiniuose planuose pažymimas vamzdyno diametras (vamzdžio išorinis diametras, vamzdžio sienelės storis, vamzdžio išorinis diametras su izoliacija, pvz. 168,3×4/250).
  + 1. **Reikalavimai dokumentacijai:**
    2. Rangovas, baigęs šilumos tiekimo tinklų statybos darbus, sukomplektuoja ir pateikia Užsakovui dokumentaciją (rengiami 2 dokumentų komplektai, atskirai pagal projektų apimtis):
* Valstybinės energetikos reguliavimo tarybos šilumos įrenginių techninės būklės patikrinimo aktas-pažyma;
* Vilniaus miesto savivaldybės atsakingų darbuotojų suderinimo pažyma priimant naudoti statinį (Infrastruktūros skyriaus atstovas, Vyriausiojo miesto architekto skyriaus atstovas);
* statybą leidžiantis dokumentas;
* vamzdyno gamybos ir montavimo kokybės pažymėjimas;
* atliekų valdymo planas su atliekų pridavimą patvirtinančiais dokumentais;
* techninio įrenginio pasas;
* statybos darbų žurnalas;
* technologinio vamzdyno trasos nužymėjimo aktas;
* vamzdyno montavimo schema;
* gedimų kontrolės montavimo schema;
* geodezinė nuotrauka;
* suvirinimo ir kontrolės darbų dokumentacija;
* vamzdžių sertifikatai;
* alkūnių sertifikatai;
* sklendžių sertifikatai;
* perėjimų sertifikatai;
* betoninių žiedų atitikties deklaracija;
* cementinio skiedinio atitikties deklaracija;
* liuko kokybės sertifikatas;
* kitų, statybos eigoje, panaudotų medžiagų atitikties dokumentai;
* gedimų kontrolės sistemos patikros aprašymas;
* techninis ir darbo projektas su statybos vadovo įrašais „Taip pastatyta“.
* Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimas/polisas su apmokėjimą už draudimą patvirtinančiais dokumentais.
  + 1. Darbų priėmimas vykdomas Sutartyje numatyta tvarka.
    2. Garantiniai įsipareigojimai nustatyti Sutartyje.
    3. Garantinio laikotarpio metu nustatytų defektų pašalinimas vykdymas Sutartyje numatyta tvarka.
    4. **Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo.** Visi dokumentai turi būti rengiami ir pateikiami Užsakovo kontaktiniam asmeniui, kuris paskirtas sudarant rangos sutartį, tik elektroninėse (atitinkamai .docx, .xlsx, .pdf ir kt. formato) formose.

1. **DĖL ŽALIOJO PIRKIMO**

**Pirkimas laikomas žaliu,** vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1) (aktuali redakcija nuo 2023-01-01 įsakymo Nr. [D1-401](https://www.e-tar.lt/portal/legalAct.html?documentId=41e131d07ada11edbc04912defe897d1)) patvirtinto Aplinkos apsaugos kriterijų taikymo tvarkos aprašo (toliau- Tvarkos aprašas) 5 punktu „Pirkimams, kurie vykdomi neskelbiant skelbimo apie pirkimą, minimalūs aplinkos apsaugos kriterijai yra taikomi pasirinktinai – pirkimo vykdytojas vykdo žaliąjį pirkimą vadovaudamasis bet kuriuo (–ais) tvarkos aprašo 4 punkto papunkčiu (–ais), neatsižvelgdamas į tai, ar produktas yra įtrauktas į produktų sąrašą“ ir 4.3. punktu: perkamiems darbams rangovas taiko aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais rangovo pateiktais lygiaverčiais įrodymais.

PRIEDAI:

1. Techniniai projektai.
2. Suvirinimo darbų vykdymo AB Vilniaus šilumos tinklai objektuose instrukcija.
3. Minimalūs saugos ir sveikatos reikalavimai, organizuojant ir atliekant statybos darbus.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)